Η διαμονή ήταν εξαιρετική. Οι παροχές του σπιτιού ξεπέρασαν τις προσδοκίες μας.
Η υποδοχή ήταν φιλόξενη, το κέρασμα για το καλοσώρισμα πολύ θερμό και η επικοινωνία με την Ξένια παρέμεινε άμεση καθόλη τη διάρκεια της παραμονής μας.
Το σπίτι έχει διακοσμηθεί πολύ όμορφα με προσοχή στην ποίοτητα και τη λεπτομέρεια και ο χώρος είναι ολοκαίνουριος και καθαρός.
Οι εγκαταστάσεις του σπιτιού περιλαμβάνουν παραπάνω από ό,τι χρειάζεσαι για μια σύντομη διαμονή και οι υποδομές του σπιτιού υποστηρίζουν με άνεση ακόμα και πολυήμερες διακοπές.
Η τοποθεσία είναι κεντρική και το κέντρο της Απολλωνίας είναι σε απόσταση 2 λεπτών με τα πόδια, όπου μπορείς να βρεις οτιδήποτε χρειαστείς. Αν και στην καρδία του οικισμού, ο χώρος πρόσφερε ησυχία και ιδιωτικότητα, δεδομένου και του σύντομου ωραρίου λειτουργίας των μπαρ κατά τη διάρκεια της νύχτας. Η δημοτική στάθμευση ήταν διαθέσιμη σε κοντινή απόσταση και εύκολη στην πρόσβαση.
Τέλος, η βεράντα του σπιτιού προσφέρει το απόλυτο σημείο χαλάρωσης για τις απογευματινές ώρες με την παρέα.
Θα χαρούμε να το επισκεφτούμε ξανά!